OpenLLM-France/wikimedia huggingface dataset:
# Can Sunyer (Maçanet de Cabrenys)

Can Sunyero el Mas Sunyer és un mas a 2,5 quilòmetres a llevant del poble de Maçanet de Cabrenys (l'Alt Empordà).
Forma un conjunt de dos masos adossats per la testa que defineixen una planta rectangular orientada de llevant a ponent. La casa de ponent consta de planta baixa, planta pis i golfes. Aquesta casa té l'accés a la planta baixa a través de dos arcs de mig punt, a sobre dels quals hi ha una galeria del primer pis amb tres arcs, també de mig punt. Les obertures de les golfes són del mateix estil d'arc. La casa de llevant, consta de planta baixa i planta pis. L'accés està situat a la façana de llevant. Les obertures estan emmarcades amb pedres ben tallades i algunes presenten motllures. Les cobertes, a dues aigües, estan suportades per cairats de fusta.

## Referències

* ↑ Nomenclàtor oficial de toponímia major de Catalunya ► Alt Empordà ► Maçanet de Cabrenys
* ↑ Text importat de: «Mas Sunyer». Inventari del Patrimoni Arquitectònic. Generalitat de Catalunya. Direcció General del Patrimoni Cultural. Llicència CC-0 [Importat: 15 octubre 2017] (Vegeu l'avís legal per a reutilitzacions).
# Copa Príncep de la Corona kuwaitiana de futbol

La Copa Príncep de la Corona kuwaitiana de futbol és una competició de futbol per eliminatòries a Kuwait organitzada per la Kuwait Football Association. La primera edició es va celebrar el 1994.

## Historial

Font:
* 1994: Kuwait SC
* 1995: Kazma SC
* 1996: Al Arabi SC
* 1997: Al Arabi SC
* 1998: Qadsia SC
* 1999: Al Arabi SC
* 2000: Al Arabi SC
* 2001: Al-Salmiya SC
* 2002: Qadsia SC
* 2003: Kuwait SC 3-0 Al Arabi SC
* 2004: Qadsia SC 2-1 Kuwait SC
* 2005: Qadsia SC 1-1 Kuwait SC (3-1 pen)
* 2006: Qadsia SC 2-2 Kuwait SC (3-2 pen)
* 2007: Al Arabi SC 1-0 Kazma SC
* 2008: Kuwait SC 1-0 AET Qadsia SC
* 2009: Al Qadisiya Kuwait 1-1 Kuwait SC (5-3 pen)
* 2010: Kuwait SC 2-2 (3-2 pens) Al Arabi SC
* 2011: Kuwait SC 2-1 Khaitan SC
* 2012: Al Arabi SC 0-0 (4-1 pens) Qadsia SC
* 2013: Qadsia SC 3-1 Al Arabi SC
* 2014: Qadsia SC 2-1 Al Arabi SC
* 2014-15: Al-Arabi SC 4-2 Kuwait SC (a.e.t)
* 2015-16: Al-Salmiya SC 1-0 Kuwait SC
* 2016-17: Kuwait SC 0-0 (5-3 pens.) Qadsia SC
* 2017-18: Qadsia SC 1-1 (6-5 pens.) Kuwait SC
* 2018-19: Kuwait SC 1-0 Qadsia SC
* 2019-20: Kuwait SC 0-0 (3-2 pens.) Al Arabi SC
* 2020-21: Kuwait SC 2-1 Qadsia SC

## Referències

* ↑ goalzz.com - Kuwait Emir Cup
* ↑ Kuwait Emir Cup - Hailoosport.com
* ↑ «Kuwait - List of Cup Winners». rsssf.com. [Consulta: 16 desembre 2017].
# By (Doubs)

By és un municipi francès situat al departament del Doubs i a la regió de Borgonya - Franc Comtat. L'any 2007 tenia 80 habitants.

## Demografia
### Població

El 2007 la població de fet de By era de 80 persones. Hi havia 36 famílies de les quals 12 eren unipersonals (8 homes vivint sols i 4 dones vivint soles), 12 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 40 habitatges, 34 eren l'habitatge principal de la família, 5 eren segones residències i 1 estava desocupat. 34 eren cases i 6 eren apartaments. Dels 34 habitatges principals, 22 estaven ocupats pels seus propietaris, 9 estaven llogats i ocupats pels llogaters i 3 estaven cedits a títol gratuït; 1 tenia una cambra, 3 en tenien dues, 1 en tenia tres, 10 en tenien quatre i 19 en tenien cinc o més. 26 habitatges disposaven pel capbaix d'una plaça de pàrquing. A 7 habitatges hi havia un automòbil i a 19 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de By el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 4 |
| 0 | 75 a 79 | 16 |
| 8 | 70 a 74 | 0 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 0 | 50 a 54 | 4 |
| 0 | 45 a 49 | 0 |
| 0 | 40 a 44 | 8 |
| 4 | 35 a 39 | 0 |
| 0 | 30 a 34 | 4 |
| 0 | 25 a 29 | 0 |
| 0 | 20 a 24 | 4 |
| 8 | 15 a 19 | 0 |
| 4 | 10 a 14 | 8 |
| 8 | 5 a 9 | 12 |
| 0 | 0 a 4 | 4 |

## Economia

El 2007 la població en edat de treballar era de 51 persones, 39 eren actives i 12 eren inactives. De les 39 persones actives 32 estaven ocupades (18 homes i 14 dones) i 7 estaven aturades (1 home i 6 dones). De les 12 persones inactives 7 estaven jubilades, 3 estaven estudiant i 2 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de serveis i 1 d'una entitat de l'administració pública.
L'any 2000 a By hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de By a l'INSEE.
* Évolution et structure de la population Fitxa amb el detall de dades de By a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Doyle (Tennessee)

Doyle és una població dels Estats Units a l'estat de Tennessee. Segons el cens del 2000 tenia 525 habitants.

## Demografia

Segons el cens del 2000, Doyle tenia 525 habitants, 224 habitatges, i 155 famílies. La densitat de població era de 158,4 habitants/km².
Dels 224 habitatges en un 26,3% hi vivien nens de menys de 18 anys, en un 51,8% hi vivien parelles casades, en un 9,8% dones solteres, i en un 30,4% no eren unitats familiars. En el 26,3% dels habitatges hi vivien persones soles el 12,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,8.
Per edats la població es repartia de la següent manera: un 21,9% tenia menys de 18 anys, un 7,4% entre 18 i 24, un 28% entre 25 i 44, un 26,1% de 45 a 60 i un 16,6% 65 anys o més.
L'edat mediana era de 40 anys. Per cada 100 dones de 18 o més anys hi havia 86,4 homes.
La renda mediana per habitatge era de 26.364 $ i la renda mediana per família de 28.958 $. Els homes tenien una renda mediana de 21.538 $ mentre que les dones 17.188 $. La renda per capita de la població era de 13.619 $. Entorn del 17,2% de les famílies i el 21,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Doyle». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Doyle». American Fact Finder. Oficina del Cens dels Estats Units, 12-01-2010.
# Futbol a Kenya

El futbol és l'esport més popular a Kenya, seguit pel rugbi. És dirigit per la Football Kenya Federation.

## Competicions

* Lligues:
** Kenyan Premier League
** Kenyan National Super League
** FKF Division One
** FKF Division Two
** Regional Leagues
** County Champions League
** Sub-County Leagues
** Kenyan Women's Premier League
** FKF Women's Division One
* Copes:
** Copa del President de Kenya
** Supercopa kenyana de futbol
** Copa Top 8 de Kenya

## Principals clubs

Clubs amb més títols nacionals a 2019.
* Gor Mahia FC
* AFC Leopards
* Tusker FC
* Luo Union
* Sofapaka FC
* Ulinzi Stars FC
* Nakuru AllStars FC
* Oserian FC
* SoNy Sugar FC
* Mathare United FC

## Jugadors destacats

Fonts:Fonts:
Des de 1960
* Joe Kadenge
* Ali Sungura
Des de 1970
* Binzi Mwakolo
* Jonathan Niva
* Austin Oduor
* William Chege Ouma
* Joram Roy
* Allan Thigo
Des de 1980
* Mahmoud Abbas
* Ambrose Ayoyi
* Peter Dawo
* Wilberforce Mulamba
* Josephat Murila
* Tobias Ochola
* Dan Odhiambo
* John Bobby Ogolla
* Peter Otieno Bassanga
Des de 1990
* Michael Okoth Origi
* Musa Otieno
Des de 2000
* McDonald Mariga
* Dennis Oliech
Des de 2010
* Francis Kahata
* Victor Wanyama

## Principals estadis

| # | Estadi | Capacitat | Ciutat |
| 1 | Moi International Sports Centre | 60.000 | Nairobi |
| 2 | Nyayo National Stadium | 30.000 | Nairobi |
| 3 | Bukhungu Stadium | 30.000 | Kakamega |
| 4 | Afraha Stadium | 20.000 | Nakuru |
| 5 | Muhoroni Stadium | 20.000 | Kisumu |
| 6 | Moi Kinoru Stadium | 18.000 | Meru |
| 7 | Nairobi City Stadium | 15.000 | Nairobi |

## Vegeu també

* Federació de Kenya de Futbol
* Selecció de futbol de Kenya

## Referències

* ↑ «Standard Digital News : : GameYetu - Five richest football clubs in Kenya». Standardmedia.co.ke, 06-09-2013. [Consulta: 2 desembre 2013].
* ↑ «Is it really money that is Kenya soccer's problem?». The Star, 23-02-2013. Arxivat de l'original el 2013-12-03. [Consulta: 2 desembre 2013].
* ↑ «Kenyan football clubs lose revenue to counterfeits | Africatime». En.africatime.com. Arxivat de l'original el 2013-12-03. [Consulta: 2 desembre 2013].
* ↑ «The sad state of player development in Kenyan football». The Star. Arxivat de l'original el 2013-12-03. [Consulta: 2 desembre 2013].
* ↑ «Looking back at previous youth soccer development initiatives in Kenya - Kenyan sports; The Revival». Kenyanstar, 15-06-2012. Arxivat de l'original el 2013-12-03. [Consulta: 2 desembre 2013].
* ↑ «Archived copy». Arxivat de l'original el 19 agost 2014. [Consulta: 16 agost 2014].
* ↑ «Kenya – List of champions». RSSSF.
* ↑ «Kenya – List of Cup Winners». RSSSF.
* ↑ «Africa Greatest All-Time 23 member team(excluding Cameroon, Ghana, Ivory Coast, South Africa, Nigeria and North Africa)». soccerfootballwhatever.blogspot.com. [Consulta: 9 febrer 2019].
* ↑ «Subsaharan Africa Union». xtralegend.blogspot.com. [Consulta: 9 febrer 2019].
* ↑ «All Time African All Stars». pesstatsdatabase.com. Arxivat de l'original el 2019-08-12. [Consulta: 9 febrer 2019].
* ↑ «Kenyan national football team's all-time greatest XI». sportskeeda.com. [Consulta: 9 febrer 2019].
* ↑ «Kenya All Stars». pesmitidelcalcio.com. [Consulta: 9 febrer 2019].
# Casa Guasch (Boí)

La Casa Guasch és una casa del municipi de la Vall de Boí (Alta Ribagorça) inclosa en l'Inventari del Patrimoni Arquitectònic de Catalunya. A prop hi ha el Paller, corts i cobert de Casa Guasch, que de manera individual també està inventariada.

## Casa

La casa és una obra inventariada. És un edifici de planta rectangular amb tres façanes i una mitgera al costat nord. L'antic cos afegit a la façana sud, amb una gran xemeneia de pedra, ha estat substituït per un de major alçada que té un comerç a la planta baixa. Consta de planta baixa, dos pisos i golfa sota coberta a tres vessants que s'estén per sobre del cos afegit. Les façanes sud i oest estan estucades amb calç i les balconades de fusta de la façana sud han sigut refetes amb bigues de formigó.
Malgrat les transformacions sofertes, conserva el volum original de l'edifici principal, situat en una posició de gran importància en la configuració de la imatge de la població. Les reformes a la façana principal són posteriors a l'any 1922.

## Paller, corts i cobert

El Paller, corts i cobert de Casa Guasch és una obra inventariada. Està construït originalment com a paller i corts, amb una planta en forma de L que acollia al seu interior l'era, aquesta ha sigut coberta a un sol vessant amb pissarra. L'edifici del paller té una planta semisoterrani, amb accés a nivell per l'era i la part més baixa del carrer, destinada a cort i un pis, amb accés des del carrer mitjançant uns quants graons, destinat a paller. Amb una elegant solució volumètrica, ocupa una posició dominant sobre el riu de Sant Martí i té una gran importància en la imatge del nucli antic des del camí de Durro.

## Referències

* 1 2 3 4 «Casa Guasch». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 novembre 2015].
* 1 2 3 «Paller, corts i cobert de Casa Guasch». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 novembre 2015].
# Carena de l'Obaga

La Carena de l'Obaga és una serra situada als municipis d'Avinyó a la comarca de Bages i de Santa Maria de Merlès a la del Berguedà, amb una elevació màxima de 554 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Coregonus arenicolus

Coregonus arenicolus és una espècie de peix de la família dels salmònids i de l'ordre dels salmoniformes.

## Morfologia

Els mascles poden assolir els 55 cm de llargària total.

## Alimentació

Es nodreix d'invertebrats bentònics (especialment musclos i caragols).

## Hàbitat

Viu i fresa a les zones costaneres.

## Distribució geogràfica

Es troba a Europa: llac de Constança (Suïssa, Alemanya i Àustria).

## Referències

* 1 2 FishBase (anglès)
* 1 2 Kottelat, M. i J. Freyhof 2007. Handbook of European freshwater fishes. Publications Kottelat, Cornol, Suïssa. 646 p.
* ↑ Kottelat, M. 1997. European freshwater fishes. Biologia 52, Suppl. 5:1-271.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Fatio, V., 1890. Faune des vertébrés de la Suisse. V. Histoire naturelle des poissons. II. Physostomes (suite et fin), anacanthiens, chondrostéens, cyclostomes. Georg, Ginebra i Basilea.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Kottelat, M., 1997. European freshwater fishes. An heuristic checklist of the freshwater fishes of Europe (exclusive of former USSR), with an introduction for non-sys tematists and comments on nomenclature and conservation.
* Kottelat, M. i Freyhof, J., 2007. Handbook of European Freshwater Fishes. Publications Kottelat, Cornol, Suïssa.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319. ISBN 0471250317.
* Steinmann, P., 1950. Monographie der schweizerischen Koregonen. Beitrag zum Problem der Entstehung neuer Arten. Spezieller Teil.
* Wagler, E., 1941. Die Lachsartigen (Salmonidae). II. Teil. Coregonen. Schweizerbart, Stuttgart.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.

## Enllaços externs

* «Coregonus arenicolus». Catalogue of Life. (anglès) (anglès)
# By the Way

By the Way (en anglès «per cert») és el vuitè àlbum d'estudi de la banda de rock americana Red Hot Chili Peppers. Publicat el 9 de juliol de 2002 sota el segell Warner Bros. Records, se'n van vendre més de 286.000 còpies la primera setmana i assolí la segona posició a la Billboard 200. De l'àlbum se n'extragueren cinc senzills: «By the Way», «The Zephyr Song», «Can't Stop», «Dosed» i «Universally Speaking». By the Way tracta temàtiques que divergeixen de les dels àlbums anteriors del conjunt; el vocalista Anthony Kiedis emprèn un enfocament més càndid i reflectiu a les seves lletres.
El crítics aplaudiren el canvi d'estil de By the Way, que és reconegut per les emocions melòdiques i suaus que els Chili Peppers hi expressen. La majoria de les melodies, línies de baix i progressions de guitarra de l'àlbum s'acrediten al guitarrista John Frusciante, motiu pel qual la direcció de l'enregistrament canvià de forma dràstica: «la seva feina de guitarra càlida i subtil i les seves harmonies vocals de l'estil doo-wop són els reis aquest cop.» El punk-funk fusió pel qual la banda s'havia fet famosa figura molt escassament al disc. Frusciante ha manifestat que escriure «By the Way [va ser] un dels moments més feliços de la meva vida.» L'àlbum acabaria per vendre més de 16 milions de còpies arreu del món.

## Llistat de pistes

Totes les cançons foren escrites i compostes per Red Hot Chili Peppers.

## Personal
### Red Hot Chili Peppers

* Flea – baix, trompeta i segones veus
* John Frusciante – guitarra, segones veus, piano, teclats i sintetitzador modular
* Anthony Kiedis – veu
* Chad Smith – bateria, percussió

### Personal d'enregistrament

* Ryan Hewitt – enginyeria
* Marc Mann – arranjaments
* Ethan Mates – enginyeria d'enregistrament
* Vlado Meller – masterització
* Rick Rubin – producció i enginyeria de so
* Jim Scott – enginyeria de mescles, enginyeria d'enregistrament
* Jason Wormer – enginyeria d'enregistrament

### Personal addicional

* Julian Schnabel i Red Hot Chili Peppers – direcció artística

## Referències

* ↑ Harris, Chris. «MTV Red Hot Chili Peppers news». MTV, 17-05-2006. Arxivat de l'original el 2007-10-12. [Consulta: 2 juny 2007].
* ↑ «[[[:Plantilla:BillboardURLbyName]] Red Hot Chili Peppers album chart history]». Billboard. [Consulta: 20 abril 2007].
* ↑ Johnson, Zac. «By the Way». AMG, 02-06-2007. [Consulta: 29 agost 2010].
* ↑ «By the Way Review - Zac Johnson». Allmusic. [Consulta: 2 juny 2007].
* ↑ «By the Way Review - Tom Moon». Rolling Stone. [Consulta: 2 juny 2007].
* ↑ Kimberly Mack. «By the Way Album Review». Pop Matters. [Consulta: 21 juliol 2007].
* ↑ «By the Way Album Review - Daniel Pike». BBC. [Consulta: 3 juny 2007].
* ↑ Dalley, Helen. «Interview with John Frusciante». Total Guitar Magazine, 01-08-2002. [Consulta: 2 juny 2007].
# Grup sardanista Balàfia

El Grup Sardanista Balàfia és una colla sardanista. Va ser creat el 1993 al barri de Balàfia a Lleida (Catalunya).
Ensenya la dansa al Centre Cívic de Balàfia o a diferents barris i pobles com al Secà de Sant Pere, Partida de Llívia, La Bordeta, Noguerola, Puigverd de Lleida i Sarroca de Lleida.
D'entre les sardanes que han estrenat hi ha Lleida sardanista 2011 del compositor Martí de Joan, proclamada sardana de l'any al certamen que es va celebrar al Teatre de la Llotja de Lleida organitzat per la Federació Sardanista de Catalunya, i la sardana Sóc lleidatà estrenada en la cloenda de 2012 i inspirada en l'obra del poeta lleidatà Josep Estadella i Arnó. Aquesta sardana també va ser interpretada el 28 de setembre de 2013 al Parc del Retiro en la sortida que el grup va fer a Madrid en la ballada homenatge a la Cobla La Principal de la Bisbal pel seu 125è aniversari i en col·laboració amb l'Agrupació Sardanista del Cercle Català de Madrid.
L'any 2011, va ser un dels tres premiats dels «Premis Sardana a la promoció i la difusió».

## Referències

* ↑ Fabrès, Joaquim. «Un quart de segle dels cursos del grup sardanista de Balàfia». Territoris.cat, 15-06-2018. [Consulta: 1r gener 2019].
* ↑ «Algú va dir que la sardana era ‘avorrida’ i si no engresquem i ensenyem a ballar-la, potser tindrà raó». Lleida participa. [Consulta: 2 gener 2019].
* ↑ «Lleida sardanista 2011, sardana» (àudio). Catalunya Ràdio, 26-06-2012. [Consulta: 1r gener 2019].
* ↑ «‘Lleida sardanista 2011’, de Martí de Joan, i ‘Sardanes a la ONCE’, de Jordi Paulí, premis Sardana de l'Any». Ens de l'Associacionisme Cultural Català, 15-05-2012. [Consulta: 1r gener 2019].
* ↑ Cassanyes i Edo, Francesc Xavier. «Sóc lleidatà (i de Balàfia)» (pdf), 2012. [Consulta: 2 gener 2019].
* ↑ Sonia Carrillo «Entrevista a Josep Maria Güell, Mestre sardanista». Revista SomGarrigues, 01-02-2012, pàg. 1.
* ↑ P.G. «Lliurament dels Premis Sardana - 11 nov 2011». [Consulta: 29 gener 2021].
* ↑ «El grup sardanista Balàfia de Lleida, premi Sardana 2011», 09-05-2011. [Consulta: 29 gener 2021].

## Enllaços externs

* Grup sardanista Balàfia - Lloc web oficial
* Sardanes dedicades a Balàfia
* Particel·les Sardanes dedicades de Balàfia
# Downing (Missouri)

Downing és una població dels Estats Units a l'estat de Missouri. Segons el cens del 2000 tenia 396 habitants.

## Demografia

Segons el cens del 2000, Downing tenia 396 habitants, 176 habitatges, i 99 famílies. La densitat de població era de 228,2 habitants per km².
Dels 176 habitatges en un 26,7% hi vivien nens de menys de 18 anys, en un 48,3% hi vivien parelles casades, en un 6,3% dones solteres, i en un 43,2% no eren unitats familiars. En el 39,2% dels habitatges hi vivien persones soles el 21% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 3,03.
Per edats la població es repartia de la següent manera: un 25,8% tenia menys de 18 anys, un 7,8% entre 18 i 24, un 24,2% entre 25 i 44, un 21,5% de 45 a 60 i un 20,7% 65 anys o més.
L'edat mediana era de 38 anys. Per cada 100 dones de 18 o més anys hi havia 79,3 homes.
La renda mediana per habitatge era de 18.864 $ i la renda mediana per família de 26.875 $. Els homes tenien una renda mediana de 25.000 $ mentre que les dones 13.750 $. La renda per capita de la població era de 12.626 $. Entorn del 19,8% de les famílies i el 18,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Downing». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Downing». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Can Dionís (Tossa de Mar)

Can Dionís és un edifici del municipi de Tossa de Mar (Selva). Forma part de l'Inventari del Patrimoni Arquitectònic de Catalunya.

## Descripció

És un immoble que consta de planta baixa i dos pisos superiors, cobert amb una teulada plana. Està ubicat en un dels carrers més emblemàtics de la Vila Nova com és el carrer Portal. Tanmateix l'immoble desemboca simultàniament al carrer Codolar. La façana principal és la que dona al carrer Portal i està estructurada internament basant-se en dues crugies. La planta baixa consta de dues obertures, a destacar especialment el gran portal adovellat d'arc de mig punt amb unes dovelles de pedra nomolítica de mida gran molt ben escairades i treballades.
El primer pis contempla dues obertures quadrangulars. La que es troba immediatament ubicada sobre el portal, ha conservat la llinda monolítica, els muntants de pedra i l'ampit treballat. En la llinda es pot llegir la data de 1612. Mentre que la que es troba més propera a la cantonada, tan sols ha conservat part dels muntants de pedra. En el segon pis trobem dues obertures rectangulars bastant irrellevants, que no han rebut cap tractament singular i que hauríem de situar en el context d'unes obres bastant modernes, basades en la construcció d'una planta superior. La façana es troba parcialment complementada per la presència de blocs cantoners de pedra. Diguem parcialment perquè aquests només inclouen tres quartes parts de la façana, sense ocupar tot l'espai físic.

## Història

En un moment històric determinat, el casal primigeni va ser compartimentat en tres habitatges. Els elements originals són la porta adovellada de mig punt i les finestres quadrangulars. A finals del segle xvi i durant la primera meitat del segle xvii l'extrem del camí ral que arribava a la vila murallada es va anar edificant a banda i banda. Així naixia el carrer Portal avui eminentment comercial. Des d'aquest carrer es pot contemplar la monumentalitat del pany de muralla que arriba fins a es Codolar, el portal de la muralla que li dona nom i dues de tres torres importants del recinte, la coneguda com torre de les Hores per haver-hi hagut antigament el rellotge públic i un petit campanar al capdamunt, i la del Codolar.

## Referències

* 1 2 3 4 5 6 7 «Can Dionís». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 8 octubre 2014].